Stakaskjær biotopvernområde

Stakaskjær biotopvernområde utgjøres av et skjær utenfor Furuholmen i Hallangspollen i Frogn kommune, samt sjøområdet 50 meter rundt. Skjæret er viktig som hekkeområde for sjøfugl. Det har tidligere vært mange hekkende hettemåker her, men ved telling i 2011 var det ingen. Hettemåka er rødlistet som "kritisk truet" (CR) i Norge. Fuglelivet i reservatet er fredet mot skade og unødig forstyrrelse, og det er forbudt å gjøre inngrep som forringer fuglenes livsmiljø. All ferdsel er forbudt i perioden 15. april til 15. juli, inkludert flyging under 300 meter samt all vannsport og dykking. For øvrig skal hunder alltid holdes i bånd. Referanser